Wees gelukkig want om gelukkig te wees is om te wees..
Wat beteken dit om te wees? Dit klink so algemeen. Wêreld geluk word gemeet aan die kar wat jy ry, die huis waarin jy bly, jou geld, jou status.. hoeveel vriende jy het. Is die definisie dan my definisie van wees van gelukkig wees?
Laat my dink hoe begeesterd ek altyd was na 'n kerk kamp. Ek kon berge versit. Die gevoel hou net 'n paar weke want 'wees' neem oor. My definise van wees kom van geslagte se wees. Ons het gesien wat ons ouers en grootouers doen en in ons menswees en bestaan neem ons dit aan as die maatstaf van gelukkig wees. Ons is geleer om skool klaar te maak, om te gaan leer, om te trou en kinders te hê, om uit te sien na aftrede en dan dood te gaan…
Hoe breek mens die resep sodat jou wees in gelukkig wees 'n werklike diepgronde lekker wees is. Ek loop in sirkels vandag.. my loop vir wees kom terug na die ou bekende wees… gelukkig getroud, mooi en slim kinders.. en ja dit maak mens gelukkig as mens… maar dan vergeet mens weer die vraag van wat is jou doel hier op die mooi moeder aarde..
Dit is tyd om weer dieper te delf… ek gaan aanhou krap totdat mens die wortels kan voel van my gelukkig wees.. sodat mens dit geanker kan hou al gaan dit swaar.